ZAPISNIK

14. sjednice Vijeća Mjesnog odbora Kupinečki Kraljevec I.,
8. lipnja 2022. (srijeda),

 početkom u 20,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 14. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 13. sjednice.

      Bez rasprave, jednoglasno (5 “za”), Vijeće prihvaća tekst zapisnika 13. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Informacija sa sastanaka s predstavnicima Zagrebačkog holdinga d.o.o. i sjednice koordinacije predsjednika Vijeća Gradske četvrti Brezovica i predsjednika vijeća mjesnih odbora Predsjednika VGČ Brezovica s predsjednicima MO

2.       Informacija vezana za dječje igralište 

3.       Prijedlog zaključka o prioritetima za Plan komunalnih aktivnosti Gradske četvrti 

          Brezovica u 2023. 

4.       Prijedlog zaključka o održavanju sportsko rekreacijskog centra u Kup. Kraljevcu

5.       Ivanje 2022. – operativni dogovori 

6.       Skrb o prostorima mjesne samouprave
            7.      Obavijesti, pitanja i prijedlozi

Ad 1)  Informacija sa sastanaka s predstavnicima Zagrebačkog holdinga d.o.o. i sjednice 
            koordinacije predsjednika Vijeća Gradske četvrti Brezovica i predsjednika vijeća mjesnih 
            odbora Predsjednika VGČ Brezovica s predsjednicima MO
            Predsjednik, Žarko Vučak informira članove Vijeća o koordinaciji predstavnika Zagrebačkog holdinga, Vodoopskrbe i odvodnje d.o.o. te Grada Zagreba sa predsjednicima vijeća mjesnih odbora. Na sastanaku je jedino iz Vodoopskrbe i odvodnje bila odgovorna osoba – tehnički direktor. Rezultati koordinacije nisu nikakovi. U Vodoopskrbi i odvodnji znaju za problem nastavka gradnje odvodnje u ulici Kraljevečki brijegi, no njihov predstavnik na koordinaciji je poluinformiran, a osobe iz Vodoopskrbe i odvodnje koje su vodile taj projekt su smijenjene te raspoređene na druga radna mjesta. Službeno nema informacije tko su nove osobe za komunikaciju. 
         Potpredsjednica, Ivana Pogačić navodi da što se tiče odvodnje otpadnih voda,  II. etapa za naselje Starjak je u projektiranju, a novelacija nastavka ulice Kraljevečki brijegi je krenula.
Ad 2) Informacija vezana za dječje igralište
       Predsjednik Vijeća, Žarko  Vučak iznosi nezadovoljstvo vezano uz potrebu rješavanja problematike dječjeg igrališta kod Područne škole. Informira članove Vijeća da je zaključak o prijedlogu održavanja dječjeg igrališta poslan na dalje postupanje Gradskom uredu za mjesnu samoupravu, civilnu zaštitu i sigurnost (M. Velzek), no do danas se navedeni gradski ured nije očitovao.
Mišljenja je da su sredstva za održavanje nerealno planirana. Zbog cjelokupne situacije sa nabavom materijala, upitna je realizacija asfalterskog programa.

Traženja Vijeća Mjesnog odbora da se igralište sanira iz sredstava redovnog održavanja nisu prihvaćena te je dana uputa da se osigura 100.000,00 kn iz Plana komunalnih aktivnosti. Ukoliko predsjednik Vijeća Gradske četvrti to prihvati, u 2023. godini, u raspodjeli PKA participiralo bi se sa 100.000,00 kn manje.

      Lucija Josipović je mišljenja da ima prioritenijih stvari za rješavanje.

      Stjepan Barić iznosi primjedbu na iznimno visoke cijene opreme i dr. radova na uređivanju dječjih igrališta i zelenih površina te da se igrališta sve lošije održavaju.
      Žarko Vučak navodi da je razgovarao sa predsjednikom Vijeća Gradske četvrti da se barem realizira prvi predračun (postavljanje 7 parkovnih klupa i 2 sprave). Uputit će mu mail te proslijediti predračun.
Ad 3) Prijedlog zaključka o prioritetima za Plan komunalnih aktivnosti Gradske četvrti 

          Brezovica u 2023. 

          Predsjednik Vijeća, Žarko Vučak konstatira da su članovi Vijeća uz ovu točku dnevnog reda primili Prijedlog zaključka, obrazlaže potrebu donošenja Prioriteta u lipnju te otvara raspravu. 
          Nakon kraće rasprave, predsjednik Vijeća daje Prijedlog zaključka na usvajanje.

          Vijeće je jednoglasno (5 „za“) donijelo Zaključak o prioritetima za Plan komunalnih aktivnosti Gradske četvrti Brezovica u 2023. 
(Zaključak se prilaže ovom zapisniku i njegov je sastavni dio.)
Ad 4) Prijedlog zaključka o održavanju sportsko rekreacijskog centra u Kup. Kraljevcu
           Predsjednik Vijeća konstatira da su članovi Vijeća primili Prijedlog zaključka u pisanom obliku.

Mišljenja je da ukoliko Grad ne može popraviti sprave, treba barem popraviti ograde igrališta.

           Lucija Josipović iznosi problematiku uništavanja ograde te je mišljenja da bi trebalo postaviti upozorenje. Možda bi se tada korisnici ponašali odgovornije.

Obzirom da se nitko ne javlja za riječ, predsjednik Vijeća daje Prijedlog zaključka na usvajanje.

Vijeće je jednoglasno (5 “za) donijelo     

ZAKLJUČAK

o održavanju sportsko rekreacijskog centra u Kupinečkom Kraljevcu 

1. Vijeće Mjesnog odbora Kupinečki Kraljevec I. raspravilo je stanje  sportsko rekreacijskog centra u Kupinečkom Kraljevcu, Mrakov breg 1.
2. Vijeće traži da se žurno izvrši popravak/zamjena  žičane pletene mreže na dijelovima ograde oko igrališta s umjetnom travom i polivalentnog asfaltnog sportskog igrališta. 
3. Vijeće traži da se radovi navedeni u točki 2. ovog Zaključka što prije izvedu te je suglasno da se financiraju iz sredstava za održavanje javnih zelenih površina s kojima Vijeće raspolaže u Financijskom planu Mjesnog odbora Kupinečki Kraljevec I. za 2022.

4. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na dalje postupanje te Vijeću Gradske četvrti Brezovica na znanje. 

O b r a z l o ž e n j e

        Stanje žičane pletene mreže na dijelovima ograde oko igrališta s umjetnom travom i polivalentnog asfaltnog sportskog igrališta je u takvom stanju da predstavlja veliku opasnost za ozljede djece. 

       Sportska udruga SD Kupinečki Kraljevec „Sport za sve“ kao najveći korisnik igrališta na dijelu ograde  igrališta s umjetnom travom, iz predostrožnosti da se netko ne ozljedi,  izvršila je na  najopasnijem dijelu zamjenu žicane pletene mreže s zaštitnom PVC mrežom.  Takav zahvat moguć je i na ostalom dijelu navedenog igrališta osim gdje ograda dijeli navedeno igralište s boćalištem jer samo žičana mreža može pružiti zaštitu od izletanja boća na teren s umjetnom travom.  Uz polivalentno asfaltno igralište potrebno je na zapadnom dijelu izvršiti zamjenu pletene žičane mreže. 

       Vijeće traži da se svi gore navedeni radovi što prije izvedu te je suglasno da se financiraju iz sredstava za održavanje javnih zelenih površina koja su osigurana u Financijskom planu Mjesnog odbora Kupinečki Kraljevec I. za 2022.
Ad 5)  Ivanje 2022. – operativni dogovori
            Predsjednik Vijeća, Žarko Vučak informira članove o izvorima financiranja i troškovima manifestacije Ivanje te programu. Također infomira da je ugovor sa ugostiteljem potpisan. Treba još nabaviti 30 pivskih garnitura.
Ad 6)  Skrb o prostorima mjesne samouprave
           Žarko Vučak konstatira da su članovi Vijeća u pisanom obliku primili Prijedlog zaključka te inicijativu Gradskog ureda za smanjenje broja domara koji skrbe o objektima mjesne samouprave.
           Nakon kraće rasprave daje Prijedlog zaključka na usvajanje.

           Vijeće je jednoglasno (5 “za) donijelo
ZAKLJUČAK
o prijedlogu sklapanja ugovora s domarom za skrb o prostoru mjesne samouprave, 

MO Kupinečki Kraljevec I., Mrakov breg 1
1. Vijeće Mjesnog odbora Kupinečki Kraljevec I., na zahtjev Gradskog ureda za mjesnu samoupravu, civilnu zaštitu i sigurnost od 6. lipnja 2022., preispitalo je potrebu za obavljanje domarskih poslova za skrb o prostoru objekta mjesne samouprave, MO Kupinečki Kraljevec I, Mrakov breg 1.

2. Vijeće smatra da je i dalje za učinkovito korištenje i održavanje objekta mjesne samouprave, MO Kupinečki Kraljevec I, Mrakov breg 1,  nužno imati domara.

3. Za obavljanje domarskih poslova, za razdoblje srpanj – prosinac 2022., Vijeće Mjesnog odbora predlaže da se sklopi ugovor s dosadašnjim domarom Markom Pajas.  

4. Ovaj zaključak dostavlja se Vijeću Gradske četvrti Brezovica na dalje postupanje.
O b r a z l o ž e n j e

Vijeće Mjesnog odbora temeljem zahtjeva Gradskog ureda za mjesnu samoupravu, civilnu zaštitu i sigurnost od 6. lipnja 2022., preispitalo je potrebu za obavljanje domarskih poslova za skrb o prostoru objekta mjesne samouprave, MO Kupinečki Kraljevec I. Kako se radi o objektu s velikom satnicom korištenja, kao i brojem korisnika,  Vijeće smatra da je i dalje za učinkovito korištenje i održavanje objekta mjesne samouprave MO Kupinečki Kraljevec I nužno imati domara. Naime, na katu objekta je dvorana namijenjena za sport i rekreaciju koju uz Sportsko društvo Kupinečki Kraljevec „Sport za sve“ koristi i Osnovna škola Brezovica za potrebe izvođenja nastavnih i vannastavnih aktivnosti područne škole Kupinečki Kraljevec. Dvorana je opremljena sa sportskom opremom i spravama za vježbanje. Za provedbu sportskih aktivnosti koristi se i sanitarni čvor u prizemlju, kao i mala soba kao priručno skladište sportskih rekvizita. 

Budući da prostor koristi više korisnika te da se u njemu održava nastava radi dogradnje Područne škole, nužno je prostor svakodnevno nadgledati kako bi se kontroliralo odgovorno korištenje 
(rasvjeta, grijanje, stanje inventara), čuvanje školske imovine te poduzimale radnje za tekuće održavanje objekta. 

Obzirom na gore navedeno, za  obavljanje domarskih poslova za razdoblje srpanj–prosinac 2022., Vijeće Mjesnog odbora predlaže da se sklopi ugovor s dosadašnjim domarom Markom Pajas.
Ad 7)  Obavijesti, pitanja i prijedlozi
           Potpredsjednica Vijeća, Ivana Pogačić napominje da treba voditi brigu da se košnja zelene površine oko sjedišta Mjesnog odbora izvrši oko 20. lipnja radi Ivanja.
           Darko Pereković pita što je riješeno sa elektroormarom iz kojeg se rasvjetljava igralište.

           Predsjednik Vijeća, Žarko Vučak odgovora da će služiti dok se ne napravi rekonstrukcija javne rasvjete igrališta.

            Dovršeno u 21,50 sati.
  Zapisnik izradila:

    Lidija Špišić
     KLASA:024-008/22-003/1207
     URBROJ:251-13-11-8-22-2
     Kupinečki Kraljevec, 8. lipnja 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
